##### מבקר המדינה

דוח על תוצאות ביקורת החשבונות של המתמודדים בבחירות המקדימות במפלגת קדימה לכהונת יושב ראש המפלגה

הבחירות המקדימות נערכו ב-27.3.12

**מבקר המדינה**

# האגף לביקורת בחירות ומימון מפלגות

חוק המפלגות, התשנ"ב-1992

הנחיות מבקר המדינה לפי חוק המפלגות, בדבר ניהול מערכת החשבונות ודיווח בבחירות מקדימות, התשס"ט-2008

**דוח על תוצאות ביקורת החשבונות של המתמודדים בבחירות המקדימות במפלגת קדימה לכהונת יושב ראש המפלגה**

הבחירות המקדימות נערכו ב-27.3.12

ירושלים, תשרי התשע"ג, ספטמבר 2012

מס' קטלוגי 207-12

**דוח מיוחד:** ISSN 0793-1948

ניתן להעתיק גרסה אלקטרונית של דוח זה באתר האינטרנט של
משרד מבקר המדינה בכתובת:

[www.mevaker.gov.il](http://www.mevaker.gov.il/)

**תוכן העניינים**

כללי 7

ממצאי הביקורת העיקריים 8

תוצאות ביקורת חשבונות המועמדים 11

נספח - נתונים על התרומות שקיבלו המועמדים 13

**חיקוקים**

חוק המפלגות, התשנ"ב-1992 21

הנחיות מבקר המדינה לפי חוק המפלגות, בדבר ניהול מערכת
החשבונות ודיווח בבחירות מקדימות, התשס"ט-2008 43

**מדינת ישראל**

**יוסף חיים שפירא, שופט (בדימ')**

מבקר המדינה

ונציב תלונות הציבור

חוק המפלגות, התשנ"ב-1992

דוח על תוצאות ביקורת החשבונות של המתמודדים בבחירות המקדימות במפלגת קדימה לכהונת יושב ראש המפלגה שנערכו
ב-27.3.12

כללי

1. על מערכת "בחירות מקדימות" חלות הוראות פרק ב' לחוק המפלגות, התשנ"ב-1992 (להלן - החוק), וכן חלות הנחיות מבקר המדינה לפי חוק המפלגות, בדבר ניהול מערכת החשבונות ודיווח בבחירות מקדימות, התשס"ט-2008 (להלן - ההנחיות).
2. על פי החוק "בחירות מקדימות" הן "בחירות לבחירת מועמדי המפלגה לאחד מהתפקידים האלה, תהא שיטת הבחירות אשר תהא: יושב ראש המפלגה, ... ".
3. על פי סעיף 28יח2 לחוק, על מפלגה להודיע למבקר המדינה על מועד הבחירות המקדימות בה ועל מספר בעלי זכות הבחירה, על הסכומים שרשאים המועמדים לקבל ולהוציא ועל שמות המועמדים.
4. בהתאם להודעת מפלגת קדימה (להלן - המפלגה) למשרדי, נערכו ביום 27.3.12 בחירות מקדימות לבחירת יושב ראש המפלגה (להלן - הבחירות המקדימות). מספר בעלי זכות הבחירה במפלגה בבחירות המקדימות היה 95,699.
5. סעיף 28א לחוק קובע כי "תקופת בחירות" היא: "תקופה שתחילתה ביום החלטה של מפלגה על קיום בחירות מקדימות וסופה בתום 14 ימים לאחר יום הבחירות המקדימות..."
6. לפיכך, תקופת הבחירות המקדימות במפלגה החלה ביום 26.1.12 ונסתיימה ביום 10.4.12.
7. בסעיף 28א לחוק הוגדר "מועמד" - "מי שהוא נבחר הציבור או מי שהכריז על עצמו כמועמד, או הודיע ברבים, בעל-פה או בכתב, במפורש או על דרך התנהגות, על כוונתו להתמודד בבחירות מקדימות ...".
8. במערכת הבחירות המקדימות האמורה השתתפו שלושה מועמדים: שאול מופז אשר נבחר ליו"ר המפלגה, ציפי לבני ואבי דיכטר.
9. סעיף 28כב(א)(1) לחוק קובע כי "מועמד ימסור למבקר המדינה, לא יאוחר משישה שבועות לאחר יום הבחירות המקדימות, דוח על מערכת החשבונות שניהל למימון התמודדותו בבחירות המקדימות, על תרומות שקיבל והוצאות שהוציא עד למועד מסירת הדוח כאמור ועל הלוואות שנטל; לדוח יצורף תצהיר בהתאם לסעיף 15 לפקודת הראיות [נוסח חדש], התשל"א-1971, המאמת את נכונות האמור בו ושלמותו".
10. סעיף 28כב(א)(2) לחוק קובע כי "מבקר המדינה רשאי להאריך את התקופות האמורות בפסקה (1), אם סבר כי קיימים טעמים מיוחדים המצדיקים זאת...". נוכח בקשת שני מועמדים, הוחלט בהתאם לסמכות האמורה, לדחות את המועד האחרון להגשת דוחות המועמדים ל-5.6.12.
11. המועמדים הגישו את הדוחות במועד וצירפו תצהיר כנדרש. לכל אחד מהדוחות צורפה חוות דעת של רואה חשבון ולפיה הדוח משקף באופן נאות, לפי כללי חשבונאות מקובלים ולפי הנחיות מבקר המדינה, את ההכנסות וההוצאות של המועמד בתקופת הבחירות המקדימות.
12. סעיף 28כד(א) לחוק קובע כי: "בתוך 12 שבועות מהמועד האחרון לפי סעיף 28כב למסירת דוחות, ימסור מבקר המדינה ליושב ראש הכנסת, לרשם ולמוסד לביקורת של המפלגה, דוח על ביקורת מערכת החשבונות של מועמדי המפלגה בבחירות המקדימות". סעיף 28כד(ג) לחוק קובע כי: "מבקר המדינה רשאי, מטעמים מיוחדים שיציין בדוח לדחות את מסירת הדוח...".
13. במהלך הביקורת נדרשו שני מועמדים להגיש למשרדי חומרים משלימים וכן התבקשו להיערך למתן תשובות לשאלות שהפנה אליהם משרדי וכדי לאפשר למועמדים לקיים את הדרוש היה צורך להאריך את פרק הזמן שהוקצה לביקורת. לפיכך, מועד מסירת דוח מבקר המדינה ליושב ראש הכנסת, לרשם ולמוסד לביקורת של המפלגה הוא איפוא 27.9.12.
14. דוח זה כולל את תוצאות הביקורת על חשבונות המועמדים לכהונת יושב ראש המפלגה בבחירות המקדימות במפלגה.

ממצאי הביקורת העיקריים

1. על פי החוק מופקד מבקר המדינה על ביצוע ביקורת בנושא מערכת החשבונות של המועמדים בבחירות מקדימות. בביקורת זו נבדק אם המועמדים קיימו את הוראות החוק ואת ההנחיות שקבע מבקר המדינה, בין השאר, בנושאים: הגשת דוחות כספיים והודעות למבקר המדינה, עמידה בתקרת ההוצאות וההכנסות, עמידה בהוראות הנוגעות לקבלת תרומות והוצאות, סגירת גירעון, קבלת הלוואות וניהול מערכת החשבונות.
2. בסעיף 28כה1 לחוק נקבעו הוראות בדבר סמכויות מבקר המדינה לקבוע סכומים שיעביר מועמד לאוצר המדינה בגין אלה: קבלת תרומות בניגוד לאמור בחוק, הוצאות בחירות בסכום העולה על הקבוע בחוק או הוצאה אסורה לפי החוק, אי-מסירת דוח של מועמד או מסירתו באיחור ואי-מילוי ההוראות שנקבעו בחוק או בהנחיות מבקר המדינה בעניין ניהול מערכת החשבונות של מועמד, הכול בהתחשב בנסיבות של כל מקרה.
3. לאחר שקיבלתי מהמועמדים את תגובותיהם על תוצאות ביקורת חשבונותיהם וקיימתי בירורים נוספים, קבעתי כי המועמדים ציפי לבני ואבי דיכטר קיימו את הוראות החוק ואת הנחיות מבקר המדינה. בחשבונותיו של המועמד שאול מופז נמצאו ליקויים בקיום הוראות החוק והנחיות מבקר המדינה. על כן החלטתי להטיל עליו להעביר לאוצר המדינה סכום בסך של 28,000 ש"ח. את ההתייחסות לגבי כל מועמד ראו להלן בפרק "תוצאות ביקורת חשבונות המועמדים".

הוראות החוק

דיווח, תצהירים ופרסום

1. על פי סעיף 28כ לחוק "מועמד יגיש למבקר המדינה, לא יאוחר מהיום שבו פתח חשבון בנק לפי סעיף 28יט, הודעה שבה יאשר כי קרא את כל ההוראות הנוגעות לתרומות, להוצאות ולניהול חשבונות בבחירות מקדימות כפי שנקבעו לפי חוק זה ובהנחיות מבקר המדינה, וכי הוא מודע להן וכן יפרט את הפרטים כאמור בסעיף 28ב(ב)(1)".
2. שלושת המועמדים הגישו הודעה כאמור.
3. סעיף 28כא(א) לחוק קובע כי: "מועמד ימסור למבקר המדינה הודעה על כל תרומה שקיבל מתורם ועל כל תרומה שהחזיר לתורם בתוך 14 ימים מיום שקיבל או שהחזיר את התרומה ואולם בתקופה שתחילתה ביום ה-14 שלפני יום הבחירות המקדימות וסיומה ביום ה-14 שאחריו, ימסור המועמד הודעה על כל תרומה שקיבל או שהחזיר כאמור לא יאוחר מ-24 שעות ממועד קבלתה או החזרתה; מבקר המדינה יפרסם את המידע כאמור בסעיף קטן זה עם קבלתו".
4. (א) המועמדים ציפי לבני ואבי דיכטר מסרו לי כנדרש הודעות על תרומות שקיבלו והמועמד שאול מופז מסר מידע חלקי בלבד. המידע על תרומות אלה פורסם באתר האינטרנט של משרדי.

(ב) בנספחים לדוח זה מובאים נתונים מעודכנים על התרומות שקיבל כל אחד מהמועמדים על פי דיווחיו למבקר המדינה. לא צוינו בנספחים נתונים על תרומות שהוחזרו על ידי המועמדים לתורמים.

תרומות במזומן

1. אחד המועמדים קיבל שתי תרומות שהופקדו במזומן על ידי התורמים בחשבון הבנק שלו בסכום כולל של 7,975 ש"ח. לטענת המועמד לא היה מדובר בתרומת "שטרי כסף או מעות" כהגדרתה בחוק, משום שמדובר היה בתורם ידוע, שהתייצב בבנק, הזדהה, והפקיד את הסכום לחשבון הבנק של המועמד. בנסיבות אלו, סבר המועמד כי אין מדובר בתרומת "שטרי כסף או מעות", האסורה בסעיף 28(ד) לחוק, ואף לא מתקיימים הטעמים שביסוד האיסור החוקי הנ"ל שעיקרם הבטחת הפיקוח והדיווח התקין.
2. אין זו הפעם הראשונה שמועמדים מעלים טענות מעין אלו בפני משרדי וההתייחסות לנושא וקביעת משרד מבקר המדינה פורסמה בעבר[[1]](#footnote-2). האיסור על קבלת מזומן אינו איסור חדש בחוק המפלגות, והוא מן האיסורים הראשונים שנכללו בחוק בנוגע לתרומות. תכליתו של האיסור היא שיפור יכולת הפיקוח והבקרה על הליכי מתן וקבלת התרומות. ברם, הוא נועד לאפשר לא רק זיהוי ובקרה של נותן התרומה - כפי שקובע ממילא סעיף 28ד(ג) לחוק - אלא גם ובעיקר זיהוי של מקור התרומה, על מנת למנוע ניצול לרעה של החוק ועקיפתו. פירוש מקל של הוראות החוק בהקשר זה עלול לפגוע קשות בתכלית החוק וביכולת אכיפת האיסורים שנקבעו בו. בהקשר זה אזכיר הוראות אחרות מסוג דומה המופיעות בחקיקה בדבר איסור הלבנת הון. שימוש נרחב בכסף מזומן, בכל הנוגע לתרומות בחירות עלול אפוא לגרום לפרצות קשות.

3. לפיכך, קובע סעיף 28ד(ד) במפורש כי "מועמד לא יקבל מתורם **ותורם לא ייתן למועמד**" תרומה במזומן בכל סכום מעל 200 ש"ח. מכאן, שגם במקרים בהם התרומה המתקבלת בסופו של יום אצל המועמד עצמו אינה ב"שטרי כסף או מעות" שהתקבלו במישרין, הרי שמדובר בתרומה אסורה אם התורם נתן את התרומה במזומן באמצעות הפקדה בנקאית כאמור.

4. המועמד טען שיש בכך כדי להטיל על מועמדים קשיים פרקטיים באשר לזיהוי תרומות מזומנים שאינן מתקבלות על ידם ככזה. אני מפנה את תשומת לבו של המחוקק לטענה האמורה למקרה שהמחוקק ימצא לנכון לקבוע הוראות ספציפיות בנוגע לסוגייה זו.

**תקרת ההכנסות וההוצאות**

1. לפי סעיף 28ח(א) לחוק "מועמד לא יקבל תרומות למימון התמודדותו בבחירות מקדימות ולא יוציא הוצאות, בשווי כולל העולה על הסכומים המפורטים להלן, לפי מספר בעלי זכות הבחירה באותן בחירות מקדימות:

 מספר בעלי זכות הבחירה הסכום הכולל

 (1) עד 50 לעניין תרומות - 0 שקלים חדשים;

 לעניין הוצאות - 5,000 שקלים חדשים;

 (2) 51 עד 9,999 5,000 שקלים חדשים ועוד 15 שקלים חדשים לכל

 בוחר מעל ל-50 בוחרים;

 (3) 10,000 עד 99,999 155,000 שקלים חדשים ועוד 2.75 שקלים חדשים

 לכל בוחר מעל ל-10,000 בוחרים;

 (4) 100,000 ומעלה 405,000 שקלים חדשים ועוד 2 שקלים חדשים

 לכל בוחר מעל ל-100,000 בוחרים".

1. סעיף 28ח(ב) לחוק קובע כי "בבחירות מקדימות שבהן מתמודד מועמד לתפקיד של יושב ראש המפלגה או ראש הממשלה ושזכאים להשתתף בהן פחות מ-50,000 בעלי זכות בחירה יהיה הסכום לעניין סעיף קטן (א) פי שניים מן הסכומים המפורטים בו; היה מספר בעלי זכות הבחירה 50,000 לפחות, יהיה הסכום כאמור פי ארבעה מן הסכומים המפורטים בסעיף קטן (א)".
2. כאמור מספר בעלי זכות הבחירה היה 95,699. לאחר עדכון הסכומים הנקובים בחוק לפי העלייה של מדד המחירים לצרכן, סכום התרומות המרבי שכל מועמד היה רשאי לקבל וסכום ההוצאות המרבי שהיה רשאי להוציא בבחירות המקדימות הראשונות היה 1,630,689 ש"ח**.**
3. המועמדים ציפי לבני ואבי דיכטר לא חרגו מהיקף ההוצאות והתרומות הכולל שכל אחד מהם היה רשאי להוציא ולקבל בבחירות המקדימות. המועמד שאול מופז חרג מתקרת ההוצאות והתרומות המותרת.

תוצאות ביקורת חשבונות המועמדים

אבי דיכטר

על פי הדוח הכספי שהגיש המועמד, הסתכמו הכנסותיו ב-362,177 ש"ח, מתוכן 317,777 ש"ח תרומות מחו"ל ו-44,400 ש"ח תרומות מהארץ, והוצאותיו הסתכמו ב-314,470 ש"ח.

המועמד סיים את מערכת הבחירות בעודף של 47,707 ש"ח. המועמד הסביר כי בכוונתו להשתמש ביתרה למימון התמודדותו בבחירות המקדימות הבאות וזאת בכפוף להגבלות החלות על השימוש ביתרת עודפים בסעיף 28יח לחוק.

הוצאות המועמד היו בגבולות האמורים בסעיף 28ח לחוק.

הכנסות המועמד לא חרגו מהגבולות האמורים בפרק ב' לחוק.

המועמד ניהל את מערכת חשבונותיו לפי הוראות החוק והנחיות מבקר המדינה.

ציפי לבני

על פי הדוח הכספי שהגישה המועמדת, הסתכמו הכנסותיה ב-1,595,696 ש"ח, מתוכן 956,796 ש"ח תרומות מחו"ל, 628,900 ש"ח תרומות מהארץ ו-10,000 ש"ח ממימון עצמי, והוצאותיו הסתכמו ב-1,587,531 ש"ח.

המועמדת סיימה את מערכת הבחירות בעודף של 8,165 ש"ח. המועמדת הסבירה כי בכוונתה להשתמש ביתרה למימון התמודדותה בבחירות המקדימות הבאות וזאת בכפוף להגבלות החלות על השימוש ביתרת עודפים בסעיף 28יח לחוק או לחילופין תישקל האפשרות החוקית של החזר חלקי מתוך המימון העצמי.

הוצאות המועמדת היו בגבולות האמורים בסעיף 28ח לחוק.

הכנסות המועמדת לא חרגו מהגבולות האמורים בפרק ב' לחוק.

המועמדת ניהלה את מערכת חשבונותיה לפי הוראות החוק והנחיות מבקר המדינה.

שאול מופז

על פי הדוח הכספי שהגיש המועמד, הסתכמו הכנסותיו ב-1,629,512 ש"ח, מתוכן 1,021,627 ש"ח תרומות מחו"ל ו-607,885 ש"ח תרומות מהארץ. על פי הדוח שהוגש ההוצאות הסתכמו
ב-1,627,947 ש"ח.

נמצא כי הוצאות והכנסות המועמד בפועל חרגו מהגבולות האמורים בסעיף 28ח לחוק. הדבר התבטא בכך שלא השתקפו בחשבונותיו חלק מהוצאות הבחירות והמקורות ששימשו למימונן: סך של 10,000 ש"ח למפלגה בגין השתתפות בהוצאות עריכת הבחירות המקדימות וכן הוצאות פרסום, כנסים ותחבורה. לאחר הוספת ההוצאות האמורות חרגו הוצאותיו והכנסותיו של המועמד מהגבולות שנקבעו בחוק.

המועמד לא ניהל את מערכת חשבונותיו בהתאם להוראות החוק והנחיות מבקר המדינה. הדבר התבטא בעיקר בכך, שהמועמד לא שיקף בחשבונותיו את כל הכנסותיו והוצאותיו, לא דיווח למבקר המדינה על תרומות שקיבל במועדים שנקבעו בחוק, נמצאו הוצאות ללא התקשרות בכתב מעבר לסכום המותר, לא היו אסמכתאות בגין חלק מהתרומות שקיבל. אף לא הוגשו לביקורת תיקי כנסים ופרסומים, ואסמכתאות בגין הוצאות לגבי התקשרות עם חברה שתספק לו שרותים ועובדים, שבעזרתן ניתן לקבוע שכל הוצאות החברה עבור המועמד במערכת הבחירות השתקפו בחשבונותיו. הגם שהדברים נעשו בתום לב או בהעדר ניסיון, התוצאה הינה כי לא ניתן היה לאמת ולסכם בדרכי ביקורת מקובלות את הוצאותיו והכנסותיו על מקורותיהן ולקשר בין האסמכתאות שהוגשו לביקורת לדוח הכספי שהגיש המועמד. חלק מהחומר הנדרש אף הוגש לביקורת באיחור ניכר.

בתוקף סמכותי לפי סעיף 28כה1 לחוק ובהתחשב באופי החריגה, היקפה והסברי המועמד בפני, אני מורה למועמד להעביר לאוצר המדינה סך של 28,000 ש"ח.

 **יוסף חיים שפירא, שופט (בדימ')**

 מבקר המדינה

 ונציב תלונות הציבור

ירושלים, תשרי התשע"ג

 ספטמבר 2012

נספח

נתונים על התרומות שקיבלו המועמדים

מועמד: אבי דיכטר

| **סכום התרומה (בש"ח)** | **כתובת** | **שם התורם** |
| --- | --- | --- |
| 400 | יהוד | אלן וחווה דיקמן |
| 1,000 | תל-אביב | גיל מתי |
| 37,130 | ארצות הברית | איזק אפלבאום |
| 15,000 | רעננה | קולין וניקול שחט |
| 10,000 | רחובות | שירה רודמן |
| 9,979 | אוסטרליה | אלברט דדון |
| 11,265 | ארצות הברית | יגאל סעד |
| 39,349 | קנדה | קארי גרין |
| 37,606 | קנדה | דוד בלנדר |
| 7,568 | ארצות הברית | רון אבנרי |
| 5,676 | ארצות הברית | וירגיל וליאורה דפינוי |
| 1,892 | ארצות הברית | אלי מלול |
| 18,920 | ארצות הברית | אנה וויליאהם טננבלט |
| 18,920 | ארצות הברית | דניאל סואז |
| 1,892 | ארצות הברית | יהודית ואיתן עובד |
| 3,784 | ארצות הברית | ניר ומישל קזופ |
| 37,750 | ארצות הברית  | רפאל קרבץ |
| 38,102 | קנדה | הלן נתנזון |
| 3,787 | ארצות הברית | מרדית' אדג' לוברמן |
| 6,816 | ארצות הברית | סמואל אברהם |
| 1,000 | קיבוץ נען | שאול בר עם |
| 5,000 | אשקלון | פנינה נדיבי |
| 5,000 | אשקלון | יעקב גולן |
| 5,000 | אשקלון | שדה יגאל |
| 2,000 | מושב עדנים | מיה בן ישראל חיים |
| 37,340 | ארגנטינה | בולג'ין וורטיין דריו |

מועמדת: ציפי לבני

| **סכום תרומה (בש''ח)**  | **כתובת** | **שם התורם** |
| --- | --- | --- |
| 42,000 | תל אביב  | ישראל רויזמן |
| 40,000 | ראשון לציון  | שמואל רוזן |
| 2,500 | תל אביב  | אבי פרידברג |
| 40,000 | רמת השרון  | מיכל פורר |
| 43,000 | תל אביב  | אבי דרנגר |
| 43,000 | סביון  | דן גולדשטיין |
| 20,000 | סביון  | ישראלה שטיר |
| 10,000 | תל אביב | נפתלי שפיצר |
| 40,920 | Santa Monica  | Guy Harley Ozery |
| 27,908 | New York  | Charles R. Bronfman |
| 40,920 | ארצות הברית | C Edward Hillis |
| 40,920 | London  | Michael Abraham Levy |
| 37,100 | New York  | Carole Solomon |
| 500 | כפר וורדים | מורג אילן |
| 27,900 | London  | George Weidenfeld |
| 18,550 | Washington  | Larry Magid |
| 10,000 | תל אביב  | יוסף הופר |
| 5,000 | רמת גן  | נילי ויסבורד |
| 40,000 | כפר שמריהו  | משה ארקין |
| 10,000 | תל אביב  | יעקב חשן |
| 37,000 | הרצליה  | סיגלית קרמר |
| 40,000 | תל אביב  | משה אביר |
| 5,000 | הרצליה  | יובל גורלי |
| 18,765 | New York  | Pernilla Andern |
| 30,272 | New York  | Alan Hirmes |
| 4,000 | תל אביב  | שמואל פרנקל |
| 5,000 | תל אביב  | יצחק קבורס |
| 10,000 | סביון  | נעמי אסיא |
| 10,000 | תל אביב  | אהרון איזקסון |
| 5,000 | תל אביב  | אריה רפופורט |
| 4,000 | כפר סבא  | דב מורן |
| 5,000 | סביון  | שמואל לסר |
| 1,000 | תל אביב  | רפאל כהן |
| 10,000 | כפר שמריהו  | מאיר כהן זוסמן |
| 19,040 | New York  | Marcia Riklis |
| 41,888 | Brookline  | Joanie Bronfman |
| 1,904 | New York  | David Lissy |
| 20,000 | תל אביב  | אריה גבעוני |
| 10,000 | קרית ספר  | יהודה כהן |
| 38,080 | Los Angeles  | Stanley Gold |
| 40,975 | ארצות הברית | Noam Roizman |
| 18,935 | ארצות הברית | Pernilla Andern |
| 40,975 | ארצות הברית | William Mikesell |
| 9,313 | ארצות הברית | Barry Ludwig |
| 8,000 | תל אביב  | זיוה זידלר |
| 2,500 | רמת השרון  | שירה וסרמן כץ |
| 2,500 | הרצליה  | יעקב כץ |
| 41,547 | Paris  | Gilles Berdugo |
| 41,657 | הרצליה  | Zaghdoun David |
| 30,096 | ארצות הברית | Ido Roizman |
| 41,305 | New York  | Thomas Kaplan |
| 18,775 | Beverly Hills  | David Matalon |
| 20,000 | תל אביב  | יוסי לוינסקי |
| 40,000 | קרית חיים  | שושנה הנגבי |
| 3,735 | ארצות הברית | Brian Lurie |
| 1,868 | New York | Victor Kovner |
| 20,000 | נצרת  | טנוס בדיע |
| 1,000 | עומר  | לחיים נגן |
| 9,338 | ארצות הברית | Jay Ruderman |
| 41,624 | ארצות הברית | Ellen Richman |
| 20,482 | ארצות הברית | Joshua Levy |
| 3,724 | ארצות הברית | Robert Goldberg |
| 3,724 | ארצות הברית | David Reznick |
| 22,344 | ארצות הברית | S. Daniel Abraham |
| 18,620 | ארצות הברית | Kenneth Jarin |
| 18,620 | ארצות הברית | Marilyn Sokol |
| 18,620 | Philadelphia  | Edward Rendell |
| 40,000 | תל אביב  | אודט בצלאל |
| 5,000 | תל אביב  | אמיר פושינסקי שחף |
| 5,000 | כפר סבא  | אשר גרין |
| 18,000 | רמת גן  | דוד קוליץ |
| 1,900 | ירושלים | Gloria Bieler |
| 1,000 | תל אביב  | אמירה קנול |
| 1,500 | תל אביב  | רפאל פרבר |
| 18,855 | ארצות הברית | Daniel Abraham |
| 41,624 | ארצות הברית | David Salzman |
| 37,840 | ארצות הברית | Lynn Schusterman |
| 3,734 | ארצות הברית | Carol Winograd |
| 3,734 | Washington  | Alfred Moses |
| 500 | ראשון לציון | חיים ניר לחוביץ |
| 9,288 | ארצות הברית | Gail Berman Masters |
| 928 | Los Angeles  | Nancy Cotton |
| 9,410 | New York  | Richard Plepler |
| 941 | Los Angeles  | Amy Baer |

מועמד: שאול מופז

| **סכום התרומה (בש"ח)** | **כתובת** | **שם התורם** |
| --- | --- | --- |
| 36,300 | קליפורניה | Amikam Almog |
| 39,839 | מיאמי | Meir Teper |
| 18,200 | קליפורניה | Sabrina Merage |
| 36,300 | קליפורניה | Jeff Pink |
| 10,890 | ניו יורק | David Emrani |
| 7,117 | ניו יורק | Hercel Haroun |
| 36,300 | קליפורניה | Roy Mataion |
| 36,300 | קולרדו | David Merage |
| 36,300 | קליפורניה | Ruth Rosenbush |
| 18,150 | ניו יורק | Shahzad Mossan |
| 36,191 | אנגליה | David Allians |
| 36,500 | קליפורניה | Katherine Merage |
| 9,546 | ניו יורק | Zar Jamshid |
| 3,616 | ארצות הברית | Miram Zadok |
| 40,480 | קליפורניה | Jonathan Leitestrof |
| 43,994 | קליפורניה | Java Mansoor |
| 36,900 | אנגליה | Aziz Vincent |
| 44,280 | ארצות הברית | Naim Perry |
| 6,642 | ניו יורק | Ruth Schwalbe |
| 3,660 | ארצות הברית | Robert Kahen |
| 40,187 | ארצות הברית | Prvis Zamegin |
| 10,980 | ארצות הברית | Elias Kalimian |
| 36,400 | ניו יורק | Jean Madar |
| 36,309 | ניו יורק | Carol Levin |
| 3,630 | ניו יורק | Joseph Chehebar |
| 18,150 | קליפורניה | Benjamin Shabtal |
| 7,260 | ניו יורק | Albert Chehebar |
| 9,075 | ניו יורק | Stanley Chera |
| 7,290 | ניו יורק | Iisaac Gindi |
| 9,075 | ניו יורק | Raiph Nakash |
| 36,356 | ישראל | Moshe Levy |
| 25,550 | ניו יורק | Daniel Amar |
| 9,125 | ארצות הברית | Jeffrey Beyda |
| 7,340 | קליפורניה | Esther Librman |
| 20,185 | קליפורניה | Raphael Nessel |
| 18,350 | ארצות הברית | Theodore Serure |
| 40,283 | ארצות הברית | Marqus Tpledano |
| 10,800 | שוויץ | Abraham Ban David |
| 36,597 | ארצות הברית | Aiian Green |
| 40,370 | ארצות הברית | Alan Casden |
| 7,340 | ארצות הברית | Alan Schiesi |
| 41,250 | קליפורניה | Justin Fung |
| 41,250 | קליפורניה | Aric Casden |
| 44,000 | תל אביב | חגי שלום |
| 10,000 | אשדוד | אברהם נניקשוולי |
| 18,000 | ירושלים | סולימן אליאשר |
| 40,000 | חולון | בן ציון לנדא |
| 3,700 | ישראל | גילה שרון |
| 17,880 | אנגליה | Jonathan Marage |
| 4,275 | נתניה | יעקב זאדה פרוויז |
| 40,000 | בני ציון | נועם לניר |
| 5,000 | קרית אונו | עופר אוספרמוס |
| 20,000 | כוכב יאיר | שמעון גרשון |
| 11,000 | תל אביב | רונן קאופמן |
| 5,000 | מעיין נעורים | תחייה קליגר |
| 42,000 | כפר שמריהו | אילנה אלאלוף |
| 9,000 | אשדוד | לאה גניקשוולי |
| 18,000 | כפר סבא | יוסף סרודי |
| 40,000 | ירושלים | ג'ק מאהפר |
| 20,000 | הרצליה | ג'ורג' חורש |
| 43,000 | הרצליה | חנוך נסני |
| 20,000 | תל אביב | אורן בארי |
| 35,000 | תל אביב | אירג' רחמיזאדה |
| 20,000 | שורשים | מעיין גרנבי |
| 10,000 | תל אביב | יאיר רוזנקרנץ |
| 20,000 | ישראל | גלית בר און |
| 6,000 | ישראל | סגל אבי יצחק |
| 10,000 | ישראל | יעקב טל |
| 4,000 | רחובות | מרדכי שורש |
| 10,000 | באר שבע | דליה אביגל |
| 5,000 | רעננה | זאב בליסקי |
| 25,000 | ישראל | רות גדי כהן |
| 5,000 | ישראל | יהודית נאור  |
| 7,000 | ישראל | גיל שחר |
| 11,000 | שוויץ | Sadia Cohen |

1. מבקר המדינה, דוח על תוצאות ביקורת החשבונות של המתמודדים בבחירות המקדימות במפלגות השונות על מועמדות מטעמן לתפקיד חבר הכנסת השמונה עשרה (2009). [↑](#footnote-ref-2)